**ՀԱՇՎԵՏՎՈՒԹՅՈՒՆ
ՀՐԱԶԴԱՆ ՀԱՄԱՅՆՔԻ 2021Թ. ԲՅՈՒՋԵԻ
ԿԱՏԱՐՄԱՆ ՄԱՍԻՆ**

**Ք. ՀՐԱԶԴԱՆ**

**Վերլուծություն**

 Հրազդան համայնքի ավագանու 14 դեկտեմբեր 2020թ. 176-Ն որոշմամբ հաստատված 2021 թվականի բյուջեն եկամտային մասով հաստատվել է 2010972.86 հազար դրամ, որը տարվա ընթացքում ենթարկվելով փոփոխության՝ կազմել է 3464737.52 հազար դրամ (ճշտված բյուջե):
Ճշտված պլանի նկատմամբ փաստացի կատարողականը կազմել է 2444457.38 հազար դրամ կամ բյուջեն կատարվել է 70.55 %:
 Հաշվետու տարում բյուջեի հավաքագրած եկամուտների 51.7 %-ը ապահովվել է սեփական եկամուտների հաշվին, իսկ 48.3 %-ը՝ պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների հաշվին (Գծապատկեր 1, Աղյուսակ 1):

 **Գծապատկեր 1**

1. Գույքային հարկեր անշարժ գույքից եկամտի հաշվին համայնքի բյուջեն համալրվել է 109755.691 հազար դրամով, որը կազմել է բյուջեի եկամուտների 4.49 %-ը:
 Գույքային հարկեր անշարժ գույքից եկամտի մեջ ներառված՝
* հողի հարկի գումարը (ֆիզիկական և իրավաբանական անձանցից) կազմել է 20557.93 հազար դրամ՝ ապահովելով բյուջեի եկամուտների 0.84 %-ը՝ գերակատարվելով 1557.93 հազար դրամով
* գույքահարկ շենք-շինությունների համար (ֆիզիկական և իրավաբանական անձանցից) կազմել է 45243.821 հազար դրամ՝ ապահովելով բյուջեի եկամուտների 1.85 %-ը՝ գերակատարվելով 2243.82 հազար դրամով
* անշարժ գույքի միասնական հարկը կազմել է 43953.94 հազար դրամ՝ ապահովելով բյուջեի եկամուտների 1.80 %-ը՝ թերակատարվելով 32546.06 հազար դրամով:
1. Գույքահարկ փոխադրամիջոցների համար (ֆիզիկական և իրավաբանական անձանցից) եկամտի հաշվին համայնքի բյուջեն համալրվել է 224146.36 հազար դրամով՝ կատարվելով 147.18 %-ով՝ ապահովելով բյուջեի եկամուտների 9.17 %-ը: Գերակատարման հետևանքով համայնքի բյուջե հավելյալ մուտքագրվել է 71848.26 հազար դրամ:
2. Տեղական տուրքերի հաշվին համայնքի բյուջեն հաշվետու տարում համալրվել է 37499.27 հազար դրամով՝ կատարվելով 120.89 %-ով՝ ապահովելով բյուջեի եկամուտների 1.53 %-ը: Գերակատարման հետևանքով համայնքի բյուջե հավելյալ մուտքագրվել է 6479.27 հազար դրամ:
3. Պետական տուրքերի հաշվին համայնքի բյուջեն հաշվետու տարում համալրվել է 15513.70 հազար դրամով՝ կատարվելով 103.42 %-ով՝ ապահովելով բյուջեի եկամուտների 0.64 %-ը: Գերակատարման հետևանքով համայնքի բյուջե հավելյալ մուտքագրվել է 513.70 հազար դրամ:
4. Տեղական վճարների հաշվին համայնքի բյուջեն հաշվետու տարում համալրվել է 220213.435 հազար դրամով՝ կատարվելով 99.46 %-ով՝ ապահովելով համայնքի բյուջեի եկամուտների 9.01 %-ը:
5. Պաշտոնական դրամաշնորհների հաշվին համայնքի բյուջեն հաշվետու տարում համալրվել է 1181631.09 հազար դրամով՝ կատարվելով 58 %-ով:
6. Այլ եկամուտների հաշվին համայնքի բյուջեն հաշվետու տարում համալրվել է 60701.31 հազար դրամով, որը կազմել է բյուջեի եկամուտների 2.48 %-ը:
Այլ եկամուտների մեջ ներառված՝
* գույքի վարձակալությունից եկամուտները կազմել են 31820.10 հազար դրամ՝ ապահովելով բյուջեի եկամուտների 1.3 %-ը՝ թերակատարվելով 4275.43 հազար դրամով
* պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները՝ 5228.3 հազար դրամը, ամբողջությամբ հատկացվել է, որը կազմել է բյուջեի եկամուտների 0.2 %-ը
* հենասյուների վարձակալության վճարները կազմել են 6650.3 հազար դրամ՝ ապահովելով բյուջեի եկամուտների 0.3 %-ը՝ թերակատարվելով 2949.7 հազար դրամով
* գերեզմանոցների սպասարկման և պահպանման վճարները կազմել են 1834.0 հազար դրամ՝ թերակատարվելով 4766.0 հազար դրամով
* տույժերից և տուգանքներից մուտքերը՝ 1085.0 հազար դրամ, թերակատարվել են 705.0 հազար դրամով
* համայնքի սեփականություն համարվող հողամասերի սեփականւթյան իրավունքի վկայագրերի պետական գրանցման համար վճարները կազմել են 3276.0 հազար դրամ՝ կազմելով բյուջեի եկամուտների 0.1 %-ը
* այլ եկամուտները կազմել են 10807.61 հազար դրամ՝ ապահովելով բյուջեի եկամուտների 0.44 %-ը:
1. Ոչ ֆինանսական ակտիվների իրացումից մուտքերի հաշվին համայնքի բյուջեն հաշվետու տարում համալրվել է 253510.16 հազար դրամով՝ ապահովելով բյուջեի եկամուտների 10.4 %-ը՝ կատարվելով 79.77 %-ով:
2. Բյուջեի 2021 թվականի տարեսկզբի ազատ մնացորդը կազմել է 341486.36 հազար դրամ, որից 330423.98 հազար դրամը վարչական բյուջեի, իսկ 11062.38 հազար դրամը՝ ֆոնդային բյուջեի ազատ մնացորդն է :

 Աղյուսակ 1-ում կատարված եկամուտների թվային վերլուծությունից պարզ է դառնում, որ եկամուտների հավաքագրումը թերակատարված է «Պաշտոնական դրամաշնորհներ» և «Այլ եկամուտներ» հոդվածներում:
 «Պաշտոնական դրամաշնորհներ» մասով թերակատարումը պայմանավորված է ՀՀ պետական բյուջեից համաֆինանսավորման կարգով տրամադրվող կապիտալ ծախսերի ֆինանսավորման նպատակային հատկացումների (սուբվենցիաների) տրամադրման ուշացումով, իսկ «Այլ եկամուտներ» մասով թերակատարումը պայմանավորված է «Օրենքով և իրավական այլ ակտերով սահմանված՝ համայնքի բյուջե մուտքագրման ենթակա այլ եկամուտներ» հոդվածով պլանավորված, սակայն համայնքի բյուջե 138000.0 հազար դրամ չմուտքագրմամբ:

 2021 թվականի բյուջեն ծախսային մասով հաստատվել է 2010972.86 հազար դրամ, որը տարվա ընթացքում ենթարկվելով փոփոխության՝ կազմել է 3464737.52 հազար դրամ (ճշտված բյուջե): Փաստացի կատարողականը կազմել է 2367453.5 հազար դրամ կամ ճշտված պլանի նկատմամբ կազմել է 68.33 % կամ նախատեսված ծախսերից պակաս է կատարվել 1097284.0 հազար դրամ (Գծապատկերներ 2, 3, Աղյուսակներ 2, 3):

 **Գծապատկեր 2**

Ընթացիկ ծախսերից աշխատանքի վարձատրության հոդվածին է հատկացվել ընթացիկ ծախսերի 14.32 %-ը, որը կազմում է 339032.49 հազար դրամ, ծառայությունների և ապրանքների ձեռքբերմանը (էներգետիկ ծառայություն, կոմունալ ծառայություն, կապի ծառայություն, ապահովագրական ծախսեր, պայմանագրային և մասնագիտական ծառայությունների ձեռքբերում, մեքենաների և սարքավորումների ընթացիկ նորոգում և պահպանում, նյութերի ձեռքբերում) հատկացվել է 180514.41 հազար դրամ, որը կազմում է ընթացիկ ծախսերի 7.62 %-ը, համայնքային ոչ առևտրային կազմակերպություններին սուբսիդիաների տեսքով հատկացվել է բյուջեի եկամուտների 28.98 %-ը, որը կազմում է 686192,53 հազար դրամ, որպես դրամաշնորհ՝ հատկացվել է 56338.58 հազար դրամ, որը կազմում է ընթացիկ ծախսերի 2.38 %-ը: Համայնքի սոցիալապես անապահով բնակիչներին հատկացվել է 16400.0 հազար դրամ, որը կազմում է ընթացիկ ծախսերի 0.69 %-ը, այլ ծախսերին է հատկացվել ընթացիկ ծախսերի 0.67 %-ը՝ 15859.97 հազար դրամ:
Հաշվետու տարում համայնքային բյուջեի ծախսերի 45.33 %-ը կամ 1073115.52 հազար դրամ հատկացվել է ոչ ֆինանսական ակտիվների գծով ծախսերի ֆինանսավորմանը:

**Գծապատկեր 3**

Ընդհանուր ծախսերի կատարման իրական պատկերը ստանալու համար վերլուծենք ծախսերն ըստ գործառական դասակարգման.

**-Ընդհանուր բնույթի հանրային ծառայություններ**

2021թ. համայնքային բյուջեում ընդհանուր բնույթի հանրային ծառայություններ ոլորտի ծախսերը կազմել են 259160.42 հազար դրամ, որը կազմում է ամբողջ ծախսերի 12.26 %-ը: Ոլորտի ծախսերի 86.1 %-ը` 223201.96 հազար դրամ, ուղղվել է աշխատակազմի պահպանման ծախսերին, 7.8 %-ը՝ 20082.55 հազար դրամ՝ «Վարչական շենքի սպասարկման և պահպանման» հիմնարկին, 6.1 %-ը՝ 15875.91 հազար դրամ՝ «Հուղարկավորությունների կազմակերպման, գերեզմանատների և հուշարձանների պահպանման, շահագործման» համայնքային ոչ առևտրային կազմակերպությանը:

**-Հասարակական կարգ, անվտանգություն և դատական գործունեություն**

Հաշվետու տարում հասարակական կարգ, անվտանգություն և դատական գործունեություն ոլորտին համայնքի բյուջեից 1128.0 հազար դրամ հատկացվել է էլեկտրական շչակների ձեռքբերման նպատակով, որը կազմել է ընդհանուր ծախսերի 0.05 %-ը:

**-Տնտեսական հարաբերություններ**

 Հաշվետու տարում ընդհանուր ծախսերի 20.43 %-ը ուղղվել է համայնքում տնտեսական հարաբերությունների կարգավորմանը: Այս ոլորտում ներառված ոչ ֆինանսական ակտիվների իրացումից մուտքերը նախատեսված 317800.91 հազար դրամի դիմաց կազմել է 253510.157 հազար դրամ՝ կատարվելով 79.77 %-ով:
650561.15 հազար դրամ ուղղվել է Հրազդան համայնքում ասֆալտապատման, կանգառների կառուցման, բազալտե եզրաքարերի վերանորոգման աշխատանքներին, որից ասֆալտապատման աշխատանքներին ուղղվել է 593784.02 հազար դրամ, կանգառների կառուցման աշխատանքների համար համայնքի բյուջեից տրամադրվել է 30643.04 հազար դրամ, իսկ սուբվենցիոն ծրագրի շրջանակներում հատկացվել է 16500.09 հազար դրամ, բազալտե եզրաքարերի վերանորոգման աշխատանքների համար՝ 9434.0 հազար դրամ, 200.0 հազար դրամ հատկացվել է քարտեզագրման աշխատանքների համար:
Հրազդան համայնքի փողոցների փոսային նորոգման աշխատանքների, փողոցների գծանշման և ճանապարհային նշանների ձեռքբերման համար հատկացվել է 34751.26 հազար դրամ:

**- Շրջակա միջավայրի պաշտպանություն**

 2021թ. շրջակա միջավայրի պաշտպանության համար համայնքի բյուջեից հատկացվել է 336875.87 հազար դրամ, որից 266280.67 հազար դրամը կամ այդ բնագավառի համար հատկացված ծախսերի 78.9 %-ը հատկացվել է «Մաքուր Հրազդան» համայնքային ոչ առևտրային կազմակերպությանը և «Կոմունալ տնտեսություն, աղբահանություն և սանմաքրում» բյուջետային հիմնարկին, իսկ 67000.0 հազար դրամը՝ այդ բնագավառի համար օգտագործվող բազմաֆունկցիոնալ վակումային մեքենայի ձեռքբերմանը, որից 26800.0 հազար դրամը ֆինանսավորվել է սուբվենցիոն ծրագրի շրջանակներում: 3595.2 հազար դրամ ուղղվել է թուջե կափարիչով երկաթբետոնե դիտահորի սալերի ձեռքբերմանը: Շրջակա միջավայրի պաշտպանության ոլորտին է հատկացվել ընդհանուր ծախսերի 15.94 %-ը:

**-Բնակարանային շինարարություն և կոմունալ ծառայություն**

Բնակարանային շինարարություն և կոմունալ ծառայության ոլորտին համայնքի 2021թ. բյուջեից հատկացվել է 139744.82 հազար դրամ, որից 41430.69 հազար դրամը կամ այդ բնագավառի համար հատկացված ծախսերի 29.65 %-ը հատկացվել է «Հրազդանքաղլույս» համայնքային ոչ առևտրային կազմակերպությանը, իսկ 27023.08 հազար դրամը՝ փողոցների լուսավորության համակարգի պահպանման, շահագործման աշխատանքների կատարմանը և էներգախնայողության ծառայություններին: Փողոցային լուսավորության աշխատանքների համար հատկացվել է 65559.99 հազար դրամ, որից 37895.0 հազար դրամը տրամադրվել է համայնքի բյուջեից, որից 9480.0 հազար դրամ հատկացվել է այդ բնագավառի համար վարչական սարքավորումների ձեռքբերմանը, իսկ 27664.99 հազար դրամը ֆինանսավորվել է սուբվենցիոն ծրագրի շրջանակներում: 5731.05 հազար դրամ հատկացվել է Հրազդան համայնքի բազմաբնակարան շենքերի տանիքների համար թիթեղի և իզոգամի ձեռքբերմանը: Այս բնագավառին ուղղվել է ընդհանուր ծախսերի 6.61 %-ը:

**-Հանգիստ, մշակույթ և կրոն**

 2021թ. այս ոլորտին է հատկացվել տարեկան ծախսերի 6.1 %-ը՝ 128890.39 հազար դրամ: Հանգիստ, մշակույթ և կրոն ոլորտին հատկացված միջոցներից խաղահրապարակների կառուցման աշխատանքներին հատկացվել է 66806.0 հազար դրամ, որից 19323.0 հազար դրամը՝ սուբվենցիոն ծրագրի շրջանակներում, 59594.39 հազար դրամ հատկացվել է «Հրազդանի դրամատիկական թատրոն-մշակութային կենտրոն», «Հրազդանի համայնքային գրադարան» համայնքային ոչ առևտրային կազմակերպություններին*,* 2490.0 հազար դրամը՝ հասարակական կազմակերպություններին:

**-Կրթություն**

Կրթության ոլորտին է տրամադրվել բյուջեի միջոցների 37.78 %-ը՝ 798730.35 հազար դրամ: Համայնքում գործող 12 մանկապարտեզների պահպանմանը և կապիտալ վերանորոգման աշխատանքներին է հատկացվել ոլորտի համար նախատեսված գումարի 69.53 %-ը՝ 555352.09 հազար դրամ, որից 131309.94 հազար դրամը հատկացվել է կապիտալ ծախսերի կատարմանը՝ 50574.54 հազար դրամ սուբվենցիոն մասնաբաժնով: Արտադպրոցական հիմնարկների պահպանմանն է հատկացվել այդ ոլորտի համար նախատեսված գումարի 30.47 %-ը՝ 243378.26 հազար դրամ, որից կապիտալ վերանորոգման աշխատանքներին է հատկացվել 63814.02 հազար դրամ՝ 23826.99 հազար դրամ սուբվենցիոն մասնաբաժնով:

**-Սոցիալական պաշտպանություն**

2021թ. սոցիալական պաշտպանության ոլորտին է տրամադրվել բյուջեի միջոցների 0.83 %-ը, որի հիմնական ողղությունը բնակչությանը տրամադրվող նպաստներն ու օգնություններն են, որը հաշվետու տարում կազմել է 17611.253 հազար դրամ:

Աղյուսակ 3-ում կատարված ծախսերի թվային վերլուծությունից պարզ է դառնում, որ «Տնտեսական հարաբերություններ»-ում առկա է թերածախս՝ պայմանավորված այն հանգամանքով, որ համայնքում կատարված խոշորածավալ ասֆալտապատման աշխատանքների դիմաց պետության կողմից համաֆինանսավորման կարգով տրամադրվելիք սուբվենցիաների հաշվին դեռևս չեն կատարվել համապատասխան վճարումներ կապալառու կազմակերպություններին, սակայն ծախսերը հաշվեգրվել են և կրեդիտորական պարտքերը կվճարվեն համապատասխան սուբվենցիոն հատկացումների պարագայում:
 Համայնքի ֆոնդային բյուջեի պակասուրդի (դեֆիցիտի) ֆինանսավորման նպատակով վարչական բյուջեի տարեսկզբի ազատ մնացորդից ֆոնդային բյուջե է հատկացվել 311937.62 հազար դրամ:

 2020-2021թթ. եկամուտների և ծախսերի տարեկան ճշտված պլանների և փաստացի կատարողականների համեմատականները ներկայացված են աղյուսակներ 1, 2, 3-ում.

**Եզրակացություն**

 Աուդիտորական առաջադրանքի շրջանակում իրականացվել է ֆինանսական աուդիտ, որի նպատակն է գնահատել ֆինանսական հաշվետվությունների արժանահավատությունը, ինչպես նաև վերջիններիս համապատասխանությունը ֆինանսական հաշվետվությունների ստանդարտների կիրառելի հիմունքներին և այլ օրենսդրության պահանջներին:

Բյուջեի տարեկան կատարման մասին հաշվետվության համար հիմք են հանդիսացել 2021թ. համայնքի բյուջեի եկամուտների կատարման վերաբերյալ հաշվետվությունը, համայնքի բյուջեի ծախսերի կատարման վերաբերյալ հաշվետվությունները՝ գործառական և տնտեսագիտական դասակարգմամբ, համայնքի բյուջեի հավելուրդի կամ պակասուրդի (դեֆիցիտի) կատարման վերաբերյալ հաշվետվությունը և համայնքի բյուջեի հավելուրդի օգտագործման ուղղությունների կամ պակասուրդի ֆինանսավորման աղբյուրների հաշվետվությունները:

Մեր կարծիքով վերոնշյալ հաշվետվությունները կազմված են «Բյուջետային համակարգի մասին», «Գանձապետական համակարգի մասին» ՀՀ օրենքների, ֆինանսների և էկոնոմիկայի նախարարի 9 հունվարի 2007 թ. N 5-Ն հրամանի պահանջներին համապատասխան և բոլոր առումներով տալիս են ճշմարիտ և իրական պատկեր 2021թ. եկամուտների և ծախսերի վերաբերյալ:

 **«Քրոու ընդ Ասատրյանս» ՍՊԸ տնօրեն Ներքին աուդիտորներ
 Ա. Ասատրյան Վ. Գյուրջյան**

**Ներքին աուդիտի ծառայության ղեկավար Ա. Բաղդասարյան**

 **Ա. Թորոսյան**